เรื่องร้องเรียน: เนื่องจากบริเวณนี้จะมีผู้เดินทางจำนวนมาก แต่บริเวณริมถนนจะมีผู้ค้ามาขายของริมถนนและทิ้งขยะไว้จำนวนมาก ทำให้สกปรกและมีกลิ่นเหม็น อยากให้มีการแก้ไขโดยด่วนครับ  2.ทางเดินฟุตปาธระหว่างบริเวณซอยเฉยพวงไป BTS หมอชิตตอนกลางคืนค่อนข้างมืด เพราะไฟตามทางไม่ติด และมีการดักปล้นผู้สัญจรไปมาอยู่บ่อยครั้ง อยากให้ผู้ที่เกี่ยวข้องดำเนินการแก้ไขโดยด่วนครับ
การดำเนินการของเจ้าหน้าที่: เจ้าหน้าที่ได้ลงพื้นที่ตรวจสอบบริเวณดังกล่าวแล้ว รายละเอียดดังนี้ 1. ขณะเจ้าหน้าที่ลงพื้นที่ตรวจสอบ ได้มีการแก้ไขให้ไฟสามารถใช้งานได้ปกติเรียบร้อยแล้ว และมีแสงสว่างทั่วถึง 2.ขณะตรวจสอบไม่พบมีผู้ค้าขายของบริเวณริมถนนตามที่ร้องเรียน แต่พบผู้ค้าจำนวน 1 ร้านซึ่งผู้ค้าดังกล่าว ตั้งวางขายสินค้าอยู่ในพื้นที่เอกชน ไม่กีดขวางทางเดินเท้า 3.เจ้าหน้าที่ได้ติดต่อบประสานกับประชาชนที่อยู่ในบริเวณใกล้เคียงเพื่อประชาสัมพันธ์และขอความร่วมมือ ไม่ให้ทิ้งขยะในที่สาธารณะให้ช่วยกันรักษาความสะอาด เพื่อความเป็นระเบียบเรียบร้อยของบ้านเมือง
ความเห็นของผู้แจ้ง: การทำงานไวมากครับ ขอบคุณที่ตั้งใจทำงานเพื่อประชาชน ในการเมืองที่แย่ก็ยังมีเจ้าหน้าที่ดีๆ
พื้นที่: แขวงจอมพล เขตจตุจักร กรุงเทพมหานคร